Amawulire
Abalwanirizi béddembe batongoza kawefube kubwenkanya
Ivan Ssenabulya
April 25th, 2022
Bya Prossy Kisakye,
Abalwanirizi beddembe batongoza kawefube ow’okwetoloola eggwanga lyonna nga bawakanya embeera yokulwawo okufuna obwenkanya eri ababwetaaga mu ggwanga lino.
Bano okubadde aba African Libertarian Union, Concerned Citizen Activists Uganda naba- Lubaga Social Justice Centre bategezeza nga okulwawo okufuna obwenkanya kivirideko obuli bwenguzi okweyongera, ekitongole ekiramuzi obutaba nabyetaagisa, abali mu kitongole kino obutaba namwoyo gwa ggwanga nókulemererwa okuteeka munkola amateeka agaliwo.
Mu kwogerako ne bannamawulire mu kampala, Ronald Katushabe, omukwanaganya wemirimu mu kibiina ki African Libertarian Union, agamba nti bannauganda balina eddembe lyabwe okufuna obwenkanya mu budde mu kkooti ekitaliwo mu kaseera kano ekikosa omuvunanwa.
lug_Latn lug_Latn eus_Latn deu_Latn tso_Latn lug_Latn lug_Latn lug_Latn